รองนายกรัฐมนตรี ขอให้เป็นหน้าที่ผู้เกี่ยวข้องตรวจสอบ กรณีนายเรืองไกร ลีกิจวัฒนะ ร้อง กกต. ประเด็นนายกรัฐมนตรีไลฟ์เฟซบุ๊กเข้าข่ายหาเสียงหรือไม่
รองนายกรัฐมนตรี ขอให้เป็นหน้าที่ผู้เกี่ยวข้องตรวจสอบ กรณีนายเรืองไกร ลีกิจวัฒนะ ร้อง กกต. ประเด็นนายกรัฐมนตรีไลฟ์เฟซบุ๊กเข้าข่ายหาเสียงหรือไม่นายวิษณุ เครืองาม รองนายกรัฐมนตรี กล่าวถึงกรณีที่นายเรืองไกร ลีกิจวัฒนะ สมาชิกพรรคไทยรักษาชาติ ขอให้ กกต. ตรวจสอบ พลเอก ประยุทธ์ จันทร์โอชา นายกรัฐมนตรี ที่เปิดเฟซบุ๊ก อินสตราแกรม ทวิตเตอร์ และเว็บไซด์ส่วนตัว สื่อสารกับสาธารณะ ว่าเข้าข่ายเป็นเจ้าของสื่อมวลชน ตามรัฐธรรมนูญ มาตรา 98(3) ทำให้ขาดคุณสมบัติการดำรงตำแหน่งรัฐมนตรีตามมาตรา 160(6) ประกอบมาตรา 170(4) หรือไม่ ว่า ไม่ใช่เป็นการถือครอง หรือเป็นเจ้าของในความหมายที่กฎหมายเขียน ไม่เช่นนั้นคนที่เล่นเฟซบุ๊กทั่วประเทศก็คงจะต้องขออนุญาตทุกคน ข้อเท็จจริงคือทุกคนเล่นเฟซบุ๊ก แต่ไม่ใช่เจ้าของ ส่วนที่ใช้เฟซบุ๊กไลฟ์ จะถือว่าเข้าข่ายหาเสียงหรือไม่นั้น ก็ให้เขาร้องไป ซึ่งผู้ที่มีหน้าที่คงจะวินิจฉัยเอง เพราะตนเองในฐานะรัฐบาลจะแสดงความคิดเห็นอะไรก็คงมีน้ำหนักน้อยกว่าคนที่มีหน้าที่เกี่ยวข้องชี้แจงและส่วนตัวมองว่าเป็นเรื่องตลกไม่น่าจะเข้าข่ายความผิด